Lietuvos banko Panevėžio skyriaus pastatas
55°44′01.5″ š. pl. 24°21′29.6″ r. ilg.﻿ / ﻿55.733750°š. pl. 24.358222°r. ilg.﻿ / 55.733750; 24.358222 Lietuvos banko Panevėžio skyriaus pastatas – buvęs Lietuvos banko pastatas Panevėžyje, Respublikos gatvėje. Projektuotas 1930 m. architekto Mykolo Songailos. Vienas iš reikšmingiausių ir architektūriniu požiūriu vertingiausių tarpukario pastatų mieste. Išsiskiria unikalios architektūros klientų aptarnavimo sale su įstiklintu kupoliniu skliautu ir jį laikančiomis skulptoriaus Juozo Zikaro sukurtomis atlantų figūromis. 1992 m. pastatas įtrauktas į LR Kultūros vertybių registrą.